Държавен вестник, бр. 31, 2014 г., стр. 79

БРОЙ  31	
Д Ъ Р Ж А В Е Н  В Е С Т Н И К 	
СТР.  79  
ал. 4, цената за присъединяване и направените 
взаимно признати разходи за тези съоръжения 
се компенсират при условия, определени в 
договора за присъединяване.
(11) В процеса на строителството възло­
жителят е длъжен да осигурява достъп на 
упълномощени представители на оператора на 
разпределителната мрежа до електрическите 
уредби на обекта за производство на електри­
ческа енергия от възобновяеми източници.
Раздел V
Присъединяване към разпределителната мрежа
Чл. 96. (1) След изграждане на обекта по 
чл. 24, т. 1 и 2 ЗЕВИ за производство на елек­
трическа енергия от възобновяеми източници 
производителят подава заявление за извършено 
монтиране на инсталацията. Към заявлението 
се прилагат:
1. декларация за съответствие на основните 
елементи на обекта за производство на елек­
трическа енергия от възобновяеми източници;
2. декларация от лицето по чл. 20а ЗЕВИ за 
извършване монтажа на съоръженията съгласно 
техническите изисквания;
3. протокол със стойностите на основните 
настроени параметри на задействане и време­
закъснение за всяка защита;
4. чертежи/документация при несъществени 
промени по време на строителството. 
(2) Когато представените документи по ал. 1 
са непълни или не отговарят на изискванията 
на наредбата, операторът на разпределителна­
та мрежа писмено уведомява лицето, което е 
подало заявлението, в 7-дневен срок от датата 
на подаването му.
(3) Лицето, подало заявлението, отстранява 
непълнотите и несъответствията в документите 
или представя допълнително необходимите 
документи и информация в 7-дневен срок от 
датата на получаване на уведомлението по ал. 2.
(4) Заявлението се счита за невалидно, когато 
непълнотите и несъответствията в заявлението 
не са отстранени в срока по ал. 3.
(5) Когато заявлението отговаря на изис­
кванията по ал. 1, операторът на разпредели­
телната мрежа в 7-дневен срок насрочва дата 
за установяване на годността за ползване на 
ОПЕЕВИ и съответствието му с техническите 
параметри и изисквания от договора за присъ­
единяване в присъствието на производителя и 
лицето по чл. 20а ЗЕВИ. За насрочената дата 
операторът на разпределителната мрежа уве­
домява писмено производителя и лицето по 
чл. 20а ЗЕВИ, като тази дата трябва да бъде 
до 14 дни от приемане на заявлението. 
(6) Производителят заедно с оператора на 
разпределителната мрежа и лицето по чл. 20а 
ЗЕВИ съставят и подписват констативен про­
токол по образец на оператора на мрежата. 
При наличие на забележки и предписания в 
констативния протокол производителят след 
отстраняването им подава ново заявление по 
чл. 96, ал. 1. 
(7) След подписване на констативния прото­
кол за постигнато съответствие с договорените 
параметри включването на обекта в паралел с 
мрежата се осъществява след представяне от 
производителя на:
1. декларация, че приема да ползва мрежата 
при Общи условия за получаване на достъп до 
разпределителната мрежа на оператора;
2. копие от сключен договор за изкупуване на 
произведената електрическа енергия с крайния 
снабдител (за регулирания пазар) или с търговец 
на електрическа енергия (за свободния пазар).
(8) Производителят носи отговорност за 
щети, причинени на оператора на разпреде­
лителната мрежа от неизправност или нео­
безопасяване на собствените му електрически 
уредби, мрежи и инсталации или от неправилни 
или неправомерни действия на оперативния 
му персонал.
Раздел VI
Технически изисквания към обектите за про­
изводство на електрическа енергия от възобно­
вяеми източници при присъединяването им 
към разпределителната мрежа
Чл. 97. (1) При изготвянето на условията за 
присъединяване операторът на разпределител­
ната мрежа определя техническите изисквания, 
които се изпълняват за присъединяване към 
електрическата мрежа.
(2) Техническите изисквания по ал. 1 се 
отнасят за съоръженията и обекта на произ­
водителя, които влияят на качеството на елек­
трическата енергия (съгласно БДС EN 50160) 
и трябва да бъдат съвместими с използваните 
в електрическата мрежа.
(3) Техническите изисквания се задават по 
начин, позволяващ използването им от произво­
дителя в процеса на проектиране и изграждане.
(4) Условията за присъединяване включват 
технически изисквания:
1. към електрическите уредби на ОПЕЕВИ;
2. към електрическите генератори/инвертори 
и помощните им системи;
3. към релейните защити и автоматики;
4. към средствата за търговско измерване 
на електрическа енергия;
5. за качеството на произвежданата електри­
ческа енергия съгласно БДС EN 50160.
(5) Техническите изисквания по ал. 4 се 
определят съобразно конкретните условия в 
мястото на присъединяване към електрическата 
мрежа. За ОПЕЕВИ трябва да са изпълнени 
следните технически изисквания:
1. използване само на вятърни генератори 
с променлива скорост;
2. способност за работа в честотния диапазон 
от 47,5 до 51,5 Hz;